

ประกาศ องค์การบริหารส่วนตำบลตะคร้ำเอน

เรื่อง นโยบายการควบคุมผลิตภัณฑ์ยาสูบ และการคุ้มครองสุขภาพผู้ไม่สูบบุหรี่

................................................

 ตามพระราชบัญญัติควบคุมผลิตภัณฑ์ยาสูบ พ.ศ.2560 หมวด 4 การควบคุมผลิตภัณฑ์ยาสูบ หมวด 5 การคุ้มครองสุขภาพของผู้ไม่สูบบุหรี่ องค์การบริหารส่วนตำบลตะคร้ำเอนจึงมีนโยบาย การควบคุมผลิตภัณฑ์ยาสูบ และการคุ้มครองสุขภาพผู้ไม่สูบบุหรี่ ดังนี้

 1. ติดป้ายเขตปลอดบุหรี่ตามกฎหมาย ณ อาคารสำนักงานองค์การบริหารส่วนตำบล ตะคร้ำเอน วัด โรงเรียน และศูนย์พัฒนาเด็กเล็กในพื้นที่ และห้ามมิให้มีการสูบบุหรี่ ทั้งในและนอกเวลาราชการ รวมถึงการเข้ามาใช้สถานที่ของบุคคลภายนอก ในการจัดกิจกรรมหรือจัดงานตามประเพณี ต้องปฏิบัติตามพระราชบัญญัติควบคุมผลิตภัณฑ์ยาสูบ พ.ศ.2560

 2. ให้ความรู้ตามพรบ.ควบคุมผลิตภัณฑ์ยาสูบ พ.ศ.2560 แก่ร้านค้า และประชาชนทั่วไป

 3. ติดป้ายรณรงค์ให้ประชาน ลด ละ เลิก การสูบบุหรี่/ยาสูบในพื้นที่

 4. ลงพื้นที่ให้คำแนะนำ และมอบป้ายแก่ร้านค้าที่จำหน่ายบุหรี่/ยาสูบ ในการปฏิบัติ ตามกฎหมาย

 5. สนับสนุน และให้การช่วยเหลือแก่ประชาชนในพื้นที่ที่ต้องการเลิกบุหรี่

 จึงประกาศให้ทราบโดยทั่วกัน

 ประกาศ ณ วันที่ 21 เดือน มกราคม พ.ศ.๒๕๖5

 (ลงชื่อ)

 (นายสำรวย อินทร์นะนิสา)

 นายกองค์การบริหารส่วนตำบลตะคร้ำเอน